

**Zápisnica zo zasadnutia Miestneho zastupiteľstva**

**mestskej časti Bratislava – Čunovo konaného dňa**

**10. 5. 2021 o 18.00 hod.**

**v zasadačke Miestneho úradu.**

**Prítomní:** podľa prezenčnej listiny

**P r o g r a m :**

1. Otvorenie
2. Voľba návrhovej komisie, určenie overovateľov zápisnice a zapisovateľa
3. Schválenie programu
4. Kontrola plnenia uznesení splatných ku dňu 5.5.2021
5. Zmena rozpočtu č.2/2021
6. Návrh na kúpu kovového prístrešku bez súpisného čísla umiestneného na par. reg. C KN č. 543/5, vedenej na LV č. 767
7. Správa z vykonanej inventarizácie k 31.12.2021
8. Návrh VZN hlavného mesta SR Bratislavy, ktorým sa mení VZN hlavného mesta SR Bratislavy č.8/2019 o dočasnom parkovaní motorových vozidiel
9. Návrh na prenájom pozemku par.reg. C KN č. 266 v k.ú. Čunovo ako prípad hodný osobitného zreteľa
10. Informácie
11. Rôzne

**K bodu č. 1**

Starostka o 18.00 hod. privítala prítomných poslancov, miestnu kontrolórku a občanov.

**K bodu č. 2**

Do návrhovej komisie boli určení: p. Broszová, p. Kodhajová, p. Puhovich

Overovatelia zápisnice: p. Bán, p. Krist,

S takto predloženým návrhom poslanci súhlasili.

**K bodu č.3**

S predloženým návrhom programu poslanci súhlasili.

**K bodu č. 4**

K predloženému návrhu nemali poslanci pripomienky

**Uznesením č. 155/2021** berie na vedomie kontrolu plnenia uznesení MČ Bratislava-Čunovo s termínom plnenia k 5.5.2021

*Hlasovanie* :

*Za: p. Bán, p. Broszová, p. Hátas,p. Kodhajová, p. Krist, p. Maschkanová,*

*p. Puhovich*

*Proti: 0*

*Zdržal sa* : 0

**K bodu č. 5**

Zmena rozpočtu spočíva v zapojení rezervného fondu vo výške 10.000 €, ktorý súvisí s nasledujúcim bodom prerokovania- kúpa kovového prístrešku. Materiál bol schválený bez pripomienok.

**Uznesením č. 156/2021** a) **schvaľuje** zmenu rozpočtu č. 2/2021**,** b) **schvaľuje** Použitie rezervného fondu vo výške 10.000,00 Euro

**V príjmovej časti:**

Bežné príjmy 769.555,20 €

Kapitálové príjmy 0,00 €

Finančné operácie 50.305,94 €

***Príjmy spolu 819.861,14 €***

**Vo výdavkovej časti:**

Bežné výdavky 786.814,90 €

Kapitálové výdavky 33.045,24 €

Finančné operácie 0,00 €

***Výdavky spolu 819.861,14 €***

**Výsledok hospodárenia vyrovnaný rozpočet.**

*Hlasovanie* :

*Za: p. Bán, p. Broszová, p. Hátas,p. Kodhajová, p. Krist, p. Maschkanová,*

*p. Puhovich*

*Proti: 0*

*Zdržal sa* : 0

**K bodu č. 6**

Jedná sa o kovový prístrešok, ktorý  je prekážkou pre projekt „Rekonštrukcia kaštieľa a sýpky a jeho prestavba na ekocentrum“. V návrhu kúpnej zmluvy je zohľadnené aj odpratanie nadstavby pod kovovým prístreškom do troch dní od podpisu zmluvy.

K predloženému materiálu nemali poslanci pripomienky.

**Uznesením č. 157/2021 A: súhlasí** s nadobudnutím vlastníckeho práva ku kovovému prístrešku( ako stojí a leží s azbestovou strechou), ktorý nie je zapísaný na LV, bez súpisného čísla,  na pozemku parc. reg. C KN č. 543/5 v správe MČ za kúpnu cenu 1€, nakoľko predmetný kovový prístrešok  je prekážkou pre projekt „Rekonštrukcia kaštieľa a sýpky a jeho prestavba na ekocentrum“**; B: poveruje** starostku podpisom kúpnej  zmluvy v znení predloženého návrhu v lehote do 30 dní od schválenia miestnym zastupiteľstvom**; -  C: schvaľuje** úhradou nákladov spojených s kompletných odstránením  kovového prístrešku z rozpočtu mestskej časti vo výške maximálne 10.000,00€ ktorá bola na základe  vykonaného prieskumu trhu vyhodnotená ako ekonomicky najvýhodnejšia

*Hlasovanie* :

*Za: p. Bán, p. Broszová, p. Hátas,p. Kodhajová, p. Krist, p. Maschkanová,*

*p. Puhovich*

*Proti: 0*

*Zdržal sa* : 0

**K bodu č. 7**

V zmysle zákona o účtovníctve má mestská časť povinnosť vykonávať inventarizáciu majetku záväzkov a rozdielu majetku a záväzkov ku koncu účtovného obdobia.

Materiál bol schválený bez pripomienok.

**Uznesením č. 158/2021- berie na vedomie** Správu z vykonanej inventarizácie k 31.12.2020

*Hlasovanie* :

*Za: p. Bán, p. Broszová, p. Hátas,p. Kodhajová, p. Krist, p. Maschkanová,*

*p. Puhovich*

*Proti: 0*

*Zdržal sa* : 0

**K bodu č.8**

Návrh VZN vzišiel z poznatkov známych z parkovacej politiky Petržalky. Bolo treba doplniť sadzby za krátkodobé hodinové parkovanie. Naša mestská časť sa ešte nezapája do parkovacej politiky ale v budúcnosti budeme jej súčasťou.

**Uznesením č. 159/2021**- **nemá pripomienky** k návrhu VZN hlavného mesta SR Bratislavy, ktorým sa mení VZN hlavného mesta SR Bratislavy č. 8/2019 o dočasnom parkovaní motorových vozidiel

*Hlasovanie* :

*Za: p. Bán, p. Broszová, p. Hátas,p. Kodhajová, p. Krist, p. Maschkanová,*

*p. Puhovich*

*Proti: 0*

*Zdržal sa* : 0

**K bodu č.9**

Obrátil sa na nás p. Ryšavý, ktorý podal žiadosť o prenájom pozemku, predkladanú na minulom zasadnutí miestneho zastupiteľstva. Jedná sa o pozemok o ktorý v minulosti prejavilo záujem OZ Veverka, ktoré však na výzvy na doplnenie žiadosti nereflektovalo. Pozemok je v správe mestskej časti o ktorý je potrebné starať sa, nájom za účelom pestovania zeleniny bude táto požiadavka splnená. Užívatelia, ktorí mali v minulých rokoch pozemok prenajatý z dôvodu vysokej ceny za prenájom stratili záujem o predĺženie prenájmu.

Nájom sa uzatvára na dobu neurčitú, podmienky prenájmu budú určené zmluvou.

**Uznesením č. 160/2021- schvaľuje** nájom pozemku parcely reg. C KN č. 266 o výmere 993 m2 v k. ú. Čunovo, za účelom pestovania zeleniny žiadateľovi Jurajovi Ryšavému za cenu podľa VZN MČ Bratislava-Čunovo č. 7/2010 v znení dodatku č.1 o určovaní nájomného za prenájom nebytových priestorov a pozemkov zverených do správy MČ Bratislava-Čunovo na dobu neurčitú.

*Hlasovanie* :

*Za: p. Bán, p. Broszová, ,p. Kodhajová, p. Krist, p. Maschkanová,*

*p. Puhovich*

*Proti: 0*

*Zdržal sa* : *p. Hátas*

**K bodu č. 10**

**Uznesením č. 161/2021** **berie na vedomie**

Informácie o:

* využití aplikácie o informovanosti občanov MČ Čunovo - využívajú ju viaceré mestské časti a obce, poplatky za používanie: prvý rok využívania je zdarma a nasledujúce roky 20€/mesačne
* stavbe materskej školy- s kapacitou 72 detí bude sprevádzkovaná po kolaudácii, materiálno-technickom vybavení, personálnom obsadení a po zaradení do siete školských zariadení
* príprave stavby základnej školy- na ktorú je podané územné rozhodnutie, mala stáť okolo 6 mil.€
* o osvetlení ulice Schengenská
* príprave výstavby vstupnej komunikácie

*Hlasovanie* :

*Za: p. Bán, p. Broszová, p. Hátas,p. Kodhajová, p. Krist, p. Maschkanová,*

*p. Puhovich*

*Proti: 0*

*Zdržal sa* : 0

Starostka ukončila rokovanie o 18.38 hod..

Zapísala: Mgr. Monika Švábeková

Overovatelia zápisnice: Richard Bán

Marián Krist